Diari Oficial de la Generalitat Valenciana


Sumari del DOGV 9235, del 15-12-2021 (2021/12125)

Resolució de 7 de desembre de 2021, del vicepresident segon i conseller d'Habitatge i Arquitectura Bioclimàtica, per la qual es corregeix un error material en la Resolució de 19 de novembre de 2021, relativa al concurs per a l'adquisició d'habitatges en municipis de la Comunitat Valenciana per a incorporar-los al parc públic de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9235

Data del DOGV
:   15-12-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/12653


Data del document
:   28-11-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * contracte administratiu

Resolució de 7 de desembre de 2021, del vicepresident segon i conseller d'Habitatge i Arquitectura Bioclimàtica, per la qual es corregeix un error material en la Resolució de 19 de novembre de 2021, relativa al concurs per a l'adquisició d'habitatges en municipis de la Comunitat Valenciana per a incorporar-los al parc públic de la Generalitat. [2021/12945]  
  
Vistes les actuacions practicades en l'expedient de referència i advertit un error en la Resolució d'aquesta Vicepresidència Segona i Conselleria d'Habitatge i Arquitectura Bioclimàtica, de data 19 de novembre de 2021, es procedeix a la correcció de conformitat amb els següents  
  
Antecedents de fet  
Primer. Mitjançant Resolució de 18 de setembre de 2020, del vicepresident segon i conseller d'Habitatge i Arquitectura Bioclimàtica, publicada en el Diari Oficial de la Generalitat Valenciana núm. 8914, de data 28 de setembre de 2020, es convocà un concurs per a l'adquisició d'habitatges en municipis de la Comunitat Valenciana per a la seua incorporació al parc públic de la Generalitat, de conformitat amb el plec de condicions aprovat mitjançant Resolució de 10 de setembre de 2020, del vicepresident segon i conseller d'Habitatge i Arquitectura Bioclimàtica (d'ara en avant «el plec»).  
En virtut d'això, durant el termini a aquest efecte conferit, diverses persones propietàries d'habitatges van manifestar a la Generalitat la seua intenció de prendre part en el concurs a fi de transmetre-li onerosament els seus habitatges, d'acord amb les condicions establides en el citat plec, per la qual cosa van presentar les proposicions corresponents juntament amb la documentació per a això sol·licitada.  
Segon. S'han incorporat a l'expedient totes les actes de les sessions de les meses de contractació celebrades durant la tramitació del concurs, amb el resultat reflectit en aquestes.  
Tercer. Hi ha en l'expedient informes de valoració dels habitatges admesos en el concurs objecte del procediment, realitzat pel Departament de Valoració de l'Agència Tributària Valenciana, Conselleria d'Hisenda i Model Econòmic, en els quals consta el valor de l'immoble assignat per l'Agència Tributària Valenciana, mitjançant dictamen pericial individualitzat per a cadascun dels habitatges.  
  
Quart. Per Resolució de 18 de juny de 2021, del vicepresident segon i conseller d'Habitatge i Arquitectura Bioclimàtica, publicada en el Diari Oficial de la Generalitat Valenciana núm. 9118, de data 1 de juliol de 2021, es va procedir a ampliar el termini màxim per a resoldre el concurs per a l'adquisició d'habitatges en municipis de la Comunitat Valenciana per a la seua incorporació al parc públic de la Generalitat, per un termini igual a la meitat de l'inicialment establit, a comptar de la finalització del termini inicial, sense que l'ampliació puga excedir de tres mesos.  
Cinqué. Per Resolució de 13 de juliol de 2021, del vicepresident segon i conseller d'Habitatge i Arquitectura Bioclimàtica, publicada en el Diari Oficial de la Generalitat Valenciana núm. 9132, de data 21 de juliol de 2021, es va procedir a ampliar el termini màxim per a presentar la documentació requerida o acceptació/rebuig de la contraoferta realitzada en el concurs per a l'adquisició d'habitatges en municipis de la Comunitat Valenciana per a la seua incorporació al parc públic de la Generalitat per un termini igual a la meitat de l'inicialment establit, a comptar de la finalització del termini inicial.  
Sisé. Tal com es va acordar en la mesa de valoraió de proposicions de l'1 de juliol de 2021, les propostes d'adjudicació o contraofertes s'han anat realitzant per fases, a causa de la limitació pressupostària del concurs. Això comporta que hi haja temps procedimentals diferents entre les diferents proposicions, la qual cosa implica que unes completen la documentació necessària abans que unes altres.  
En el procediment s'han seguit tots els tràmits establits en el plec de condicions aprovat.  
Sobre la base dels principis d'eficàcia, eficiència i celeritat; en nom de no perjudicar l'interés públic, objecte principal d'aquest expedient; davant l'apressant necessitat d'habitatge social i per a no perjudicar el tràfic jurídic i immobiliari de les persones interessades en l'expedient, s'ha resolt adquirir aquells habitatges la documentació dels quals estava completa en tres fases diferents, segons els licitadors han anat presentant la documentació necessària per a completar l'expedient.  
Seté. La Vicepresidència Segona i Conselleria d'Habitatge i Arquitectura Bioclimàtica va emetre, en data 19 de novembre de 2021, la primera resolució relativa a l'adquisició de 20 habitatges l'expedient administratiu dels quals havia sigut completat, i aquestes estan indicades en l'annex II que acompanyava a la resolució, on es fa constar les persones propietàries, la identificació dels habitatges i la seua localització així com el preu de venda.  
Huité. Des de la Direcció General d'Habitatge i Regeneració Urbana s'ha detectat en l'annex II de la resolució referida en l'anterior antecedent un error material consistent en l'omissió d'un dels propietaris de l'habitatge que consta en la nota simple de registre aportada per les persones propietàries d'aquesta i licitadores del concurs d'adquisició d'habitatges.  
Nové. En els pressupostos de la Generalitat per a l'any 2021 existeix consignació pressupostària, en l'aplicació pressupostària 68.83.70.736.94, «Habitatge i regeneració urbana», projecte EA250, subprojecte EA250001 denominat «Adquisició habitatge social» del capítol VI per a l'adquisició dels habitatges.  
  
Fonaments de dret  
Primer. La Llei 39/2015, d'1 d'octubre, del procediment administratiu comú de les administracions públiques, article 109, apartat 2, habilita les administracions públiques per a rectificar en qualsevol moment, d'ofici o a instàncies de les persones interessades, els errors materials, de fet o aritmètics existents en els seus actes.  
Segon. L'article 28 de la Llei 5/1983, de 30 de desembre, del Consell, atribueix al conseller, com a membre del Consell i cap del departament, entre altres, les funcions de disposar les despeses pròpies dels serveis de la seua conselleria dins dels límits legals i pressupostaris i l'ordenació de pagaments corresponents, així com exercir les facultats ordinàries en matèria de contractació administrativa dins dels límits legals pressupostaris. Així mateix, l'article 70 d'aquesta llei estableix en el punt 4 que els directors generals proposaran als seus òrgans superiors la resolució que estimen procedent en assumptes que siguen de la seua competència i la tramitació de què corresponga a la Direcció General.  
  
Tercer. El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, en el seu article 4, assigna a la Vicepresidència Segona i Conselleria d'Habitatge i Arquitectura Bioclimàtica les competències en matèria d'habitatge, i de regeneració urbana i sostenibilitat energètica residencial. Així mateix, el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, atribueix en el seu article 49 a la Direcció General d'Habitatge i Regeneració Urbana l'exercici de les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de gestió, ampliació i millora del parc públic d'habitatge de la Generalitat, entre altres.  
Per tot això, vistos els preceptes legals citats i altra normativa de general i pertinent aplicació, de conformitat amb la proposta efectuada per la directora general d'Habitatge i Regeneració Urbana, fent ús de les atribucions que em són conferides per la normativa vigent, resolc:  
  
  
Primer i únic  
Corregir l'error detectat en la Resolució de data 19 de novembre de 2021, de la Vicepresidència Segona i Conselleria d'Habitatge i Arquitectura Bioclimàtica, relativa al concurs per a l'adquisició d'habitatges en municipis de la Comunitat Valenciana per a la seua incorporació al parc públic d'habitatge de la Generalitat, en els següents termes:  
  
  
València, 7 de desembre de 2021.- El vicepresident segon i conseller d'Habitatge i Arquitectura Bioclimàtica: Héctor Illueca Ballester.